Emma Charlotte Duerre Watson () inggih punika salah satunggalipun aktris saking nagari Inggris ingkang dados paraga Hermione Granger wonten ing filem Harry Potter. Emma Watson punika putranipun pasangan pengacara Chris lan Jacqueline ingkang sapunika sampun pegatan. Watson gadhah satunggal rayi jaler ingkang namanipun Alex. Watson manggèn kaliyan ibunipun, lan rayinipun Alex Watson manggèn kaliyan ramanipun.

Watson nelasaken wekdal nalika alit ing kitha Paris, Prancis, Oxford, Inggris. Nalika taksih sekolah Watson ndhèrèk Dragon School, satunggalipun sekolah swasta. Watson sekolah ing sekolah punika ngantos dumugi wulan Juni 2003.

Sadèrèngipun main filem Harry Potter, sajatosipun Emma Watson dèrèng gadhah pengalaman ingkang kathah bab akting. Sasanèsipun sekolah, Watson gadhah aktivitas nyerat puisi utawi geguritan. Watson naté ndhèrèk lomba nyerat puisi lan dados jawaranipun.

Emma punika satunggalipun priyantun èstri ingkang gadhah sipat blabah lan pinter.

Karir 

Karir Watson ingkang sepisanan inggih punika dados laré ingkang wonten ing griya sakit Norwich ing filem kanthi irah-irahan Knowing Me, Knowing Yule. Emma miwiti akting minangka Harmonie Granger ing filem Harry Potter lan Sorcerer's Stone ing taun 2001. Aktingipun saged narik kawigatosanipun tiyang kathah. Salajengipun Watson main malih ing filem Harry Potter ingkang salajengipun.

Cathetan suku

Pranala njawi 
 Emma Watson: Cinta Pertamaku Adalah Tom Felton

Artikel mawa basa krama
Aktris Inggris
Lair 1990